Public procurement notice: Voluntary Ex Ante Transparency Notice
Published: 2016-04-08
Buyer: Sociálna poisťovňa, ústredie
Country: SK
Region: Bratislavský kraj
Contract type: Services
Procedure: Negotiated without a prior call for competition
CPV classification: 72000000 | 72212422 | 72240000 | 72261000: Software support services
Estimated value: 865000 EUR
Award criteria: Lowest price

Technical requirements: Rozvoj Automatizovaného systému správy registratúry (ASSR) zabezpečenie automatizovanej komunikácie prostredníctvom Ústredného portálu verejnej správy (ÚPVS).
Predmetom zákazky je integrácia ASSR na ÚPVS. Realizácia prebehne v dvoch etapách. V prvej etape je riešená integrácia ASSR na ÚPVS, moduly pre komunikáciu s ÚPVS ako i základné eFormuláre (prioritne formulár o nedoplatkoch na poistnom). Finálna etapa predstavuje integráciu ďalších agendových systémov Sociálnej poisťovne do procesu elektronickej komunikácie s ÚPVS. Riešenie bude doplnené podľa potrieb a požiadaviek SP počas platnosti zmluvy na základe objednávky o ESB zbernicu a triediaci modul, ktorý zabezpečí distribúciu elektronických podaní na jednotlivé agendové systémy, vrátane evidencie v ASSR.
1. Automatizovaný systém správy registratúry (ASSR) je softvérové riešenie vytvorené pre správu registratúry, archívu a elektronizáciu dokumentov, dodané na základe čiastkovej zmluvy č. 13 (P-51-3490/2006) a čiastkovej zmluvy č. 27 (P-44-6026/2007) k Rámcovej zmluve číslo SP-81/2000 uzatvorenej dňa 30.8.2000 na vypracovanie a realizáciu projektu Administratívny informačný systém Sociálnej poisťovne všeobecné aplikácie. Poskytovateľ je vlastníkom autorských práv APV pre Automatizovaný systém správy registratúry.
2. Podpora aplikačného programového vybavenia pre ASSR je v súčasnej dobe zabezpečovaná na základe Zmluvy o poskytovaní služieb pri podpore aplikačného programového vybavenia pre Automatizovaný systém správy registratúry (17600-7/2015-BA) účinnej od 9.4.2015. Zmluva bola uzatvorená na dobu určitú, a to na 12 mesiacov odo dňa nadobudnutia jej účinnosti. Rozvoj ASSR nie je predmetom tejto zmluvy.
3. Požiadavka na doplnenie novej funkcionality v Automatizovanom systéme správy registratúry (ASSR) o automatizovanú komunikáciu prostredníctvom Ústredného portálu verejnej správy (ÚPVS) vyplýva z:
— legislatívnych zmien (zákon č. 273/2015 Z. z. z 23.9.2015, ktorým sa mení a dopĺňa zákon č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o e-Governmente) v znení neskorších predpisov a ktorým sa menia a dopĺňajú niektoré zákony),
— požiadavky Úradu pre verejné obstarávanie (viď prílohu) na zabezpečenie informácie, či kontrolovaný subjekt má/nemá evidované nedoplatky na poistnom a príspevkoch na starobné dôchodkové sporenie,
— rozšírenia poskytovaných informácii o nedoplatkoch aj pre Národný inšpektorát práce, Ústredie práce, sociálnych vecí a rodiny, prípadne ďalšie inštitúcie požadujúce uvedené informácie.
4. Predmet zákazky sa bude realizovať vo dvoch etapách. V prvej etape je riešená integrácia ASSR na ÚPVS, moduly pre komunikáciu s ÚPVS ako i základné eFormuláre (prioritne formulár o nedoplatkoch na poistnom). Finálna etapa predstavuje integráciu ďalších agendových systémov Sociálnej poisťovne do procesu elektronickej komunikácie s ÚPVS. Riešenie bude doplnené podľa potrieb a požiadaviek SP počas platnosti zmluvy na základe objednávky o ESB zbernicu a triediaci modul, ktorý zabezpečí distribúciu elektronických podaní na jednotlivé agendové systémy, vrátane evidencie v ASSR.
5. V súlade s § 58 písm. b) zákona č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov, tovar, stavebné práce alebo služby z technických dôvodov, umeleckých dôvodov alebo z dôvodov vyplývajúcich z výhradných práv môže poskytnúť len určitý dodávateľ" je možné zrealizovať verejné obstarávanie postupom priameho rokovacieho konania.
6. Spoločnosť Datalan, a.s., Galvaniho 17/A, 821 04 Bratislava predložila Sociálnej poisťovni Vyhlásenie o autorských právach" o tom, že spoločnosť je vlastníkom autorských práv v súlade so zákonom č. 618/2003 Z. z. pre APV pre ASSR. Na základe vyššie uvedeného má spoločnosť Datalan, a.s. výhradné právo k uvedenému systému ASSR a je splnená podmienka zákonného ustanovenia, že ako jediná môže poskytovať služby podpory, údržby a rozvoja na uvedené dielo v Sociálnej poisťovni.
Skutkové vymedzenie: "tovar, stavebné práce alebo služby z technických dôvodov, umeleckých dôvodov alebo z dôvodov vyplývajúcich z výhradných práv môže poskytnúť len určitý dodávateľ".
Rozvoj automatizovaného systému správy registratúry (ASSR) zabezpečenie automatizovanej komunikácie prostredníctvom ústredného portálu verejnej správy (ÚPVS)